2020. gada 3. novembrī Noteikumi Nr. 662

Rīgā (prot. Nr. 66 14. §)

**Grozījumi Ministru kabineta 2020. gada 14. jūlija noteikumos Nr. 455** "**Covid-19 skarto tūrisma nozares saimnieciskās darbības veicēju atbalsta piešķiršanas kārtība**"

Izdoti saskaņā ar Covid-19 infekcijas

izplatības seku pārvarēšanas likuma

2. pantu un 15. panta trešo daļu

1. Izdarīt Ministru kabineta 2020. gada 14. jūlija noteikumos Nr. 455 "Covid-19 skarto tūrisma nozares saimnieciskās darbības veicēju atbalsta piešķiršanas kārtība" (Latvijas Vēstnesis, 2020, 141. nr.) šādus grozījumus:
   1. papildināt 2. punktu aiz vārdiem "darba samaksas" ar vārdiem "un citu operacionālo izmaksu (komunālie maksājumi (tai skaitā elektrības, ūdens un siltuma apgāde), nekustamā īpašuma nomas un tamlīdzīgas saimnieciskās darbības izmaksas, izņemot pamatlīdzekļu izmaksas)";
   2. aizstāt 3. punktā skaitli "19 200 000 " ar skaitli "19 360 000";
   3. izteikt 6. punktu šādā redakcijā:

"6. Atbalstu nosaka 30 % apmērā no saimnieciskās darbības veicēja 2019. gadā samaksātajām valsts sociālās apdrošināšanas obligātajām iemaksām (saimnieciskās darbības veicēji, kas ir reģistrējuši savu darbības veidu atbilstoši NACE 2. red. klasifikācijai 55.10, papildus vēl saņem atbalstu atbilstoši viesnīcas telpu kopējai platībai 4 *euro*/m2), bet ne vairāk kā 800 000 *euro* saistītai personu grupai. Viens saimnieciskās darbības veicējs var secīgi iesniegt vairākus pieteikumus, kas kopā nepārsniedz šajos noteikumos noteikto maksimālo atbalstu. Lai nodrošinātu, ka netiek pārsniegts maksimālais atbalsts, nākamo pieteikumu var iesniegt pēc tam, kad iepriekšējais pieteikums ir apstiprināts, noraidīts (un nav apstrīdēts), atsaukts vai anulēts.";

* 1. izteikt 7.1. un 7.2. apakšpunktu šādā redakcijā:

"7.1. tie līdz 2020. gada 1. martam ir reģistrējuši savu darbības veidu atbilstoši NACE 2. red. klasifikācijai: 55.10; 55.20; 55.30; 55.90; 56.10; 56.21; 56.29; 56.30; 77.39; 74.90; 79.11; 79.12; 79.90; 82.30; 90.04; 93.21; 93.29;

7.2. to ieņēmumi no saimnieciskās darbības Covid-19 krīzes ietekmē ir samazinājušies vienā no šādiem laikposmiem:

7.2.1. vienā mēnesī laikposmā no 2020. gada aprīļa līdz jūnijam, salīdzinot ar 2019. gada attiecīgo mēnesi, ir samazinājušies par 30 %;

7.2.2. 2020. gada martā vai aprīlī, salīdzinot ar 2019. gada divpadsmit mēnešu vidējiem ieņēmumiem vai to mēnešu vidējiem ieņēmumiem, kuros uzņēmums faktiski darbojies laikposmā no 2019. gada 1. janvāra līdz 2020. gada 1. martam, samazinājušies par 30 %;";

* 1. aizstāt 8. punktā vārdus un skaitļus "līdz 2020. gada 30. septembrim" ar vārdiem "2020. gadā līdz datumam, kas norādīts paziņojumā oficiālajā izdevumā "Latvijas Vēstnesis"";
  2. izteikt 9. punkta ievaddaļu šādā redakcijā:

"9. Iesniegumā norāda šādu informāciju (ja saimnieciskās darbības veicējs iesniedz nākamo pieteikumu pēc tam, kad iepriekšējais pieteikums saskaņā ar šo noteikumu nosacījumiem ir apstiprināts, var atkārtoti nesniegt informāciju, kas nav mainījusies un jau ir Latvijas Investīciju un attīstības aģentūras rīcībā. Šādā gadījumā saimnieciskās darbības veicējs iesniedz apliecinājumu, ka iepriekš iesniegtā informācija ir aktuāla, lai Latvijas Investīciju un attīstības aģentūra varētu pārliecināties, ka saimnieciskās darbības veicējs atbilst šo noteikumu prasībām, tai skaitā, ka tiks ievērots šajos noteikumos noteiktais maksimālais komercdarbības atbalsta apmērs saistīto personu grupas līmenī.):";

* 1. izteikt 9.2. un 9.3. apakšpunktu šādā redakcijā:

"9.2. atbalstam pieprasītā summa un 2019. gadā samaksāto valsts sociālās apdrošināšanas obligāto iemaksu kopsumma (saimnieciskās darbības veicēji, kas reģistrējuši savu darbības veidu atbilstoši NACE 2. red. klasifikācijai 55.10, papildu atbalsta saņemšanai norāda arī viesnīcas telpu kopējo platību);

9.3. apliecinājums, ka atbalsts tiks izlietots darba samaksai darbiniekiem un citu operacionālo izmaksu segšanai no iesnieguma iesniegšanas brīža līdz 2021. gada 30. jūnijam;";

* 1. izteikt 14. punktu šādā redakcijā:

"14. Ja piešķirtais atbalsts pārsniedz darba samaksas un citu operacionālo izmaksu kompensēšanai nepieciešamo apmēru, atbalsta saņēmējs nekavējoties informē Latvijas Investīciju un attīstības aģentūru par apstākļiem, kas ir par pamatu piešķirtā atbalsta pilnīgai vai daļējai atmaksai, un labprātīgi atmaksā Latvijas Investīciju un attīstības aģentūrai atbalsta daļu, kas nav izlietota darba samaksai vai citām operacionālajām izmaksām. Šādā gadījumā Latvijas Investīciju un attīstības aģentūra soda sankcijas nepiemēro.";

* 1. aizstāt 15. punktā skaitli un vārdu "15. janvārim" ar skaitli un vārdu "15. jūlijam";
  2. aizstāt 17. punktā skaitļus un vārdus "2020. gada 31. decembrim" ar skaitļiem un vārdiem "2021. gada 30. jūnijam";
  3. papildināt 18. punktu aiz vārdiem "darba samaksai" ar vārdiem "vai citām operacionālajām izmaksām";
  4. aizstāt 28. punktā skaitļus un vārdus "2020. gada 31. decembrim" ar skaitļiem un vārdiem "2021. gada 30. jūnijam".

2. Noteikumi stājas spēkā nākamajā dienā pēc tam, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs